smcproject/ml-wiki-sentences huggingface dataset:
2014-ലെ കണക്കനുസരിച്ച്, പെറു, ബ്രസീൽ, വെനിസ്വേല, ചിലി, ഇക്വഡോർ എന്നിവിടങ്ങളിൽ നിന്നുള്ള 300-ലധികം പ്രൊഫഷണലുകൾക്ക് ഗ്രൂപ്പ് പരിശീലനം നൽകി.
പെറുവിലെ 20 നഗരങ്ങളിലെ പ്രോജക്ടുകൾക്ക് മേൽനോട്ടം വഹിക്കുകയും 150-ലധികം ആളുകൾക്ക് ജോലി നൽകുകയും പെറുവിലെ 3 ദശലക്ഷത്തിലധികം നിവാസികൾക്ക് സേവനങ്ങൾ നൽകുകയും ചെയ്തു.
തുടർന്ന് പെറുവിയൻ ഗവൺമെന്റ് ഒരു ദേശീയ പദ്ധതി കൊണ്ടുവരാൻ റൂയിസിനോട് ആവശ്യപ്പെട്ടു.
മാലിന്യ പുനരുപയോഗം നടത്തുന്നവരുടെ പ്രവർത്തനങ്ങൾ നിയന്ത്രിക്കുന്നതിനായി പെറുവിൽ (അതുപോലെ ലാറ്റിനമേരിക്കയിലും) ആദ്യത്തെ നിയമം രൂപീകരിക്കാൻ നേതൃത്വം നൽകി.
റൂയിസും സിയുഡാഡ് സലുഡബിളും ചേർന്ന് പെറുവിലെ കാത്തലിക് യൂണിവേഴ്‌സിറ്റിയുമായി ചേർന്ന് മാലിന്യ സംസ്‌കരണത്തെക്കുറിച്ച് ഒരു വിദൂര വിദ്യാഭ്യാസ പരിപാടി വികസിപ്പിച്ചെടുത്തു.
ബൊളീവിയ, ബ്രസീൽ, കൊളംബിയ, മെക്സിക്കോ, പെറു, വെനിസ്വേല, ഇന്ത്യ എന്നിവിടങ്ങളിലെ ഗ്രാമീണ, ദരിദ്ര നഗര പ്രദേശങ്ങളിൽ താമസിക്കുന്ന 6 ദശലക്ഷത്തിലധികം ആളുകൾക്ക് തൊഴിൽ സൃഷ്ടിക്കുകയും ആരോഗ്യ- ജീവിത സാഹചര്യങ്ങൾ മെച്ചപ്പെടുത്തുകയും ചെയ്യുന്ന 1,500-ലധികം മാലിന്യ ശേഖരണക്കാരെ അവർ സംഘടിപ്പിച്ചു.
Ciudad Saludable, ഖരമാലിന്യ സംസ്കരണത്തിൽ വൈദഗ്ധ്യമുള്ള ഒരു കൺസൾട്ടിംഗ് സ്ഥാപനമായ പെറു വേസ്റ്റ് ഇന്നൊവേഷൻ, ന്യൂയോർക്ക് സിറ്റിയിലെ ഹെൽത്തി സിറ്റിസ് ഇന്റർനാഷണൽ എന്നിവയും സ്ഥാപിച്ചു.
അശോക ഫൗണ്ടേഷന്റെ 1995 ഫെലോഷിപ്പ്, സ്കോൾ ഫൗണ്ടേഷന്റെ 2006 ഫെലോഷിപ്പ്, 2007 ലെ എനർജി ഗ്ലോബ് അവാർഡ് എന്നിവ ഉൾപ്പെടെ നിരവധി ബഹുമതികൾ റൂയിസിനും സിയുഡാഡ് സലുഡബിളിനും ലഭിച്ചിട്ടുണ്ട്.
2006-ലെ ദുബായ് ഇന്റർനാഷണൽ അവാർഡ്, ലിവിംഗ് എൻവയോൺമെന്റ് മെച്ചപ്പെടുത്തുന്നതിനുള്ള മികച്ച സമ്പ്രദായങ്ങൾ; 2006-ലെ ഗ്ലോബൽ ഡെവലപ്‌മെന്റ് നെറ്റ്‌വർക്ക് അവാർഡ്; ലാറ്റിൻ അമേരിക്കയിലെ ഈ വർഷത്തെ പരിസ്ഥിതിവാദിയായി ലാറ്റിൻ ട്രേഡിൽ നിന്നുള്ള 2006-ലെ ബ്രാവോ അവാർഡും ലഭിച്ചിട്ടുണ്ട്.
അവലംബം പുറംകണ്ണികൾ Albina Ruiz എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Ciudad Saludable Archived 2022-05-01 at the Wayback Machine .
അൽബാനി, കാലിഫോർണിയ
അൽബാനി , കാലിഫോർണിയയിലെ അൽമെഡ കൗണ്ടി യിലുള്ള ഒരു നഗരമാണ്.
2010 ലെ സെൻസസിൽ ജനസംഖ്യ 18,539 ആയിരുന്നു.
1908-ൽ പ്രാദേശിക സമൂഹത്തിലെ ഒരു കൂട്ടം വനിതകൾ, ബെർക്കിലി നഗരത്തിൽനിന്നുള്ള ചപ്പുചവറുകൾ ഈ പ്രദേശത്തു കടത്തിക്കൊണ്ടുവന്നു തള്ളുന്നതിൽ  പ്രകടിപ്പിച്ചിരുന്നു.
രണ്ട് ഷോട്ട്ഗൺസ്, ഇരുപത് രണ്ടു കാലിബർ റൈഫിൾ എന്നിവയുമായി ആയുധധാരികളായ അവർ സാൻ പബ്ളോ അവന്യൂവിന്റെയും ബുക്കാനൻ സ്ട്രീറ്റിന്റെയും ഭാഗത്തുവച്ച്  വാഗണുകളുടെ ഡ്രൈവർമാരെ നേരിട്ടു.
കുതിരകൾ വലിക്കുന്ന വണ്ടികളുമായി എത്തിയ ഡ്രൈവർമാരോട് അവർ തിരിച്ചു പോകാൻ ആവശ്യപ്പെടുകയും വൈമനസ്യം കൂടാതെ അവർ തിരച്ചു പോകുകയും ചെയ്തു.
അധികം താമസിയാതെ, നഗരത്തിലെ താമസക്കാർ ഓഷ്യൻ വ്യൂ നഗരം എന്ന പേരിൽ ഈ പ്രദേശം സംയോജിപ്പിക്കുവാൻ വോട്ടുചെയ്തു.
1909 ൽ, വോട്ടർമാർ നഗരത്തിന്റെ പേരു വീണ്ടും മാറ്റി, പ്രാഥമികമായി ഓഷ്യൻ വ്യൂ എന്ന പേരിൽ നേരത്തേയുണ്ടായിരുന്ന ബെർക്ലിയുടെ തൊട്ടടുത്തുള്ള മറ്റൊരു പട്ടണവുമായി തിരിച്ചറിയാനായിരുന്നു ഇത്.
വോട്ടെടുപ്പ് നടന്നപ്പോൾ 6 ന് എതിരെ 38 വോട്ടുകൾക്ക് നഗരത്തിന്റെ ആദ്യത്തെ മേയർ ഫ്രാങ്ക് റോബർട്ട്സിന്റെ ജന്മസ്ഥലമായിരുന്ന ന്യൂയോർക്കിലെ അൽബാനിയുടെ ബഹുമാനാർത്ഥം നഗരത്തിന് ആ പേരു ചാർത്തപ്പെട്ടു.
ഐക്യനാടുകളുടെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ മൊത്തം വിസ്തീർണ്ണം 5.5 ചതുരശ്ര മൈൽ (4.7 km 2 ) ആണ്.
ഇതിൽ 1.8 ചതുരശ്ര മൈൽ (4.7 km 2 ) ആണ് കരഭൂമി ബാക്രി 3.7 ചതുരശ്ര മൈൽ (9.6 km 2 ) (67.28 ശതമാനം ഭാഗം) വെള്ളം ഉൾപ്പെട്ടതുമാണ്.
അവലംബം ↑ Resolution 2011-38 ↑ ↑ ↑ ↑ ↑ ↑ A Brief History of Early Albany Archived 2014-01-11 at the Wayback Machine .
, Albany City Chamber of Commerce, Accessed August 2, 2007.
അൽബാനി കൗണ്ടി
അൽബാനി കൗണ്ടി , ( / ˈ ɔː l b ə n i / ⓘ AWL -bə-nee ) അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്തെ ഒരു കൗണ്ടിയാണ്.
കിഴക്ക് ഹഡ്‌സൺ നദിയുമായി സംഗമിക്കുന്ന സ്ഥലത്ത് മൊഹാവ്ക്ക് നദിയാണ് ഇതിന്റെ വടക്കൻ അതിർത്തിയെ രൂപപ്പെടുത്തുന്നത്.
2020 ലെ യു.എസ്. സെൻസസ് പ്രകാരംമുള്ള ഇവിടുത്തെ ജനസംഖ്യ 314,848 ആയിരുന്നു.
ന്യൂയോർക്കിന്റെ സംസ്ഥാന തലസ്ഥാനം കൂടിയായ അൽബാനിയാണ് കൗണ്ടി സീറ്റും ഏറ്റവും വലിയ നഗരവും.
കൊളോണിയൽ കാലഘട്ടത്തിൽ ഇംഗ്ലീഷ് സർക്കാർ ആദ്യം സ്ഥാപിച്ചകാലത്ത്, അനിശ്ചിതമായി ഭൂമി ഉണ്ടായിരുന്ന അൽബാനി കൗണ്ടിയ്ക്ക് 1888 മാർച്ച് 3 മുതൽ 530 ചതുരശ്ര മൈൽ (1,400 ചതുരശ്ര കിലോമീറ്റർ) ഭൂവിസ്തീർണ്ണമുണ്ട്.
അൽഫോൻസ് ജോസഫ് ഇംഗ്ലീഷ് വിലാസം https://ml.wikipedia.org/wiki/Alphons_Joseph
മലയാളചലച്ചിത്രവേദിയിലെ ഒരു സംഗീതസം‌വിധായകനും ഗായകനുമാണ് അൽഫോൻസ് ജോസഫ് .
ഭദ്രൻ സം‌വിധാനം ചെയ്ത വെള്ളിത്തിര എന്ന ചിത്രത്തിലൂടെയാണ് അൽഫോൻസ് ചലച്ചിത്രസംഗീതലോകത്തേയ്ക്ക് കടന്ന് വന്നത്.
പത്തിലധികം ഗാനങ്ങൾ ആലപിച്ചിട്ടുണ്ട്.
മങ്ങാട് കെ. നടേശന്റെ ( എ.ഐ.ആർ ) കീഴിൽ ഇദ്ദേഹം ശാസ്ത്രീയസംഗീതം അഭ്യസിച്ചിട്ടുണ്ട്.
പിന്നീട് ലണ്ടൻ ട്രിനിറ്റി കോളേജ് ഓഫ് മ്യൂസിക്കിൽ നിന്ന് ഇദ്ദേഹം ക്ലാസിക്കൽ ഗിത്താറിൽ 7-ആം ഗ്രേഡും വെസ്റ്റേൺ മ്യൂസിക് തിയറിയിൽ 5-ആം ഗ്രേഡും നേടി.
കോഴിക്കോട് സർവ്വകലാശാലയുടെ കലാപ്രതിഭ പട്ടം 1990-ലും 1992-ലും അൽഫോൻസ് ജോസഫിന് കിട്ടിയിട്ടുണ്ട്.
റെക്സ്ബാൻഡ് എന്നൊരു സംഗീതഗ്രൂപ്പിന്റെ ലീഡ് ഗിത്താറിസ്റ്റും ഗായകനുമായിരുന്നു അൽഫോൻസ്.
ഇവർ ചില ആൽബങ്ങളും പുറത്തിറക്കിയിട്ടുണ്ട്.
ജലോത്സവം എന്ന ചിത്രത്തിലെ കേരനിരകളാടും എന്ന ഗാനത്തിന് കേരള സർക്കാരിന്റെ ഫിലിം ക്രിട്ടിക്സ് പുരസ്കാരവും അൽഫോൻസ് ജോസഫിന് ലഭിച്ചിട്ടുണ്ട്.
സം‌ഗീതം നൽകിയ സിനിമകൾ വെള്ളിത്തിര (2003) മഞ്ഞ് പോലൊരു പെൺകുട്ടി (2004) ജലോത്സവം (2004) ഇരുവട്ടം മണവാട്ടി (2005) അതിശയൻ (2007) ബിഗ് ബി (2007) ബ്ലാക്ക്‌ ക്യാറ്റ് (2007) പച്ചമരത്തണലിൽ (2008) പുറത്തേയ്ക്കുള്ള കൊളുത്തുകൾ Alphons' Profile on the Official Website of Super Star 2 Archived 2010-01-03 at the Wayback Machine .
ഇന്റർനെറ്റ് മൂവി ഡാറ്റാബേസിൽ നിന്ന് അൽഫോൻസ് ജോസഫ്
അൽഫോൻസ് ഡോഡെ Alphonse Daudet Alphonse Daudet
പത്തൊൻപതാം നൂറ്റാണ്ടിൽ ജീവിച്ചിരുന്ന വിഖ്യാതനായ ഫ്രഞ്ച് സാഹിത്യകാരനാണു് അൽഫോൻസ് ഡോഡെ .
പ്രശസ്ത സാഹിത്യകാരന്മാരായ ലിയോൺ ഡോഡെ , ലൂസിയൻ ഡോഡെ എന്നിവർ അദ്ദേഹത്തിന്റെ മക്കളാണു്.
1840 മേയ് 13നു് ഫ്രാൻസിലെ നിംസിൽ ജനിച്ചു.
1849ൽ പട്ട് വ്യവസായിയായിരുന്ന പിതാവിനുണ്ടായ സാമ്പത്തിക പ്രതിസന്ധികൾ മൂലം അദ്ദേഹം തന്റെ ഫാക്റ്ററി വിറ്റ് ലിയോൺസിലേക്കു പോകാൻ നിർബന്ധിതനായപ്പോൾ കുടുംബവും അവിടേക്ക് മാറി.
കൃതികൾ ലാ ദൂലോ (മരണാനന്തരം 1931ൽ പ്രസിദ്ധീകരിക്കപ്പെട്ടു. സാഫോ (1884) ലെ കോന്ത് ദു ലുൻദി (1873) ലെ പെതിത് ഷോസ് (1868) ഷ പാതാങ് ല് ത്യൂർദ് ലിയോങ് (1863) ലാ ദെർനിയേ ഇദോൽ (നാടകം - 1862) അമൂറ്യൂസെ (കവിതാസമാഹാരം - 1858) അവലംബം
അൽഫോൻസ് മരിയ ലിഗോരി ഇംഗ്ലീഷ് വിലാസം https://ml.wikipedia.org/wiki/Alphonsus_Maria_de_Liguori
ഒരു കത്തോലിക്കാ പുരോഹിതനും ദൈവശാസ്‌ത്രപണ്‌ഡിതനും തത്ത്വചിന്തകനുമായിരുന്നു അൽഫോൻസ് മരിയ ലിഗോരി ( സെപ്റ്റംബർ 27, 1696 – ഓഗസ്റ്റ് 1, 1787) 1839-ൽ കത്തോലിക്കാ സഭ ഇദ്ദേഹത്തെ വിശുദ്ധനായി പ്രഖ്യാപിച്ചു.
ഇറ്റലിയിലെ കുലീനവും ധനികനുമായ ഒരു പ്രഭുകുടുംബത്തിൽ 1696 സെപ്റ്റംബർ 27-നു ജനിച്ചു.
പഠനത്തിൽ സമർഥനായിരുന്ന അൽഫോൻസ് പതിനാറാം വയസിൽ നേപ്പിൾസ് സർവകലാശാലയിൽ നിന്നു നിയമത്തിൽ ബിരുദമെടുത്തു.
21-ാം വയസ്സിൽ കോടതിയിൽ പരിശീലനം ആരംഭിച്ചു.
കേസിനെക്കുറിച്ച് പൂർണ്ണമായി പഠിച്ച ശേഷമാണ് അദ്ദേഹം കോടതിയിൽ എത്തിയിരുന്നത്.
വാക്ചാതുര്യവും കഴിവും മൂലം എല്ലാ കേസുകളിലും അദ്ദേഹം വിജയിച്ചിരുന്നു.
തന്റെ കഴിവിൽ ഉണ്ടായ അമിത ആത്മവിശ്വാസത്താൽ ഒരിക്കൽ അദ്ദേഹം ഒരു കേസിന്റെ സുപ്രധാനമായ ഒരു രേഖ പഠിക്കാതെ കോടതിയിലെത്തി.
എതിർഭാഗം വക്കീൽ ആ രേഖ മനസ്സിലാക്കിയിരുന്നു.
തൽഫലമായി അൽഫോൻസ് ആദ്യമായി കേസിൽ പരാജിതനായി.
ഈ പരാജത്താൽ അൽഫോൻസ് പൗരോഹിത്യം സ്വീകരിക്കാൻ തീരുമാനിച്ചു.
29-ാം വയസ്സിൽ അദ്ദേഹം പുരോഹിതനായി.
അൽഫോൻസിന്റെ പിതാവിനു മകന്റെ ഈ തീരുമാനത്തോട് എതിർപ്പായിരുന്നു.
കർശന ചിട്ടകളും ഉപവാസവും അനുഷ്ഠിച്ചിരുന്ന അദ്ദേഹം തന്റെ സുവിശേഷ പ്രസംഗങ്ങളിലൂടെ അനവധി ജനങ്ങളെ യേശുവിലേക്ക് അടുപ്പിച്ചു.
അദ്ദേഹത്തിന്റെ പ്രസംഗം കേൾക്കാൻ ജനങ്ങൾ തടിച്ചുകൂടി.
നിരവധി സസ്യാസസഭകളും അൽഫോൻസ് ആരംഭിച്ചു.
1732-ലാണ് അദ്ദേഹം രക്ഷകന്റെ സഭ സ്ഥാപിച്ചത് .
1762-ൽ അൽഫോൻസിനു മെത്രാൻപദവി ലഭിച്ചു.
111 ഗ്രന്ഥങ്ങൾ അദ്ദേഹം രചിച്ചു.
പരിശുദ്ധ കന്യാമറിയത്തിന്റെ മഹത്ത്വങ്ങൾ , വിശുദ്ധ കുർബാനയുടെ സന്ദർശനങ്ങൾ തുടങ്ങിയ ഗ്രന്ഥങ്ങൾ വളരെ പ്രസിദ്ധമായിരുന്നു.
അദ്ദേഹം ജീവിച്ചിരുന്ന കാലത്തുതന്നെ വിശുദ്ധ കുർബാനയുടെ സന്ദർശനങ്ങൾ എന്ന ഗ്രന്ഥത്തിന്റെ 41 പതിപ്പുകൾ പുറത്തിറക്കി.
1787 ഓഗസ്റ്റ് 01-ന് അൽഫോൻസ് അന്തരിച്ചു.
1839-ന് മേയ് 26-ന് ഗ്രിഗറി പതിനാറാമൻ മാർപാപ്പ അദ്ദേഹത്തെ വിശുദ്ധനായി പ്രഖ്യാപിച്ചു .
ഓഗസ്റ്റ് 1-നു സഭ ഇദ്ദേഹത്തിന്റെ തിരുനാൾ ആചരിക്കുന്നു .
അവലംബം ഗ്രന്ഥങ്ങൾ "Attaining Salvation , TAN Books , 2008. ISBN 978-0-89555-883-1 "The Blessed Virgin Mary", TAN Books , 2009. ISBN 978-0-89555-177-1 "How to Converse and Familiarly with God", TAN Books , 1997. ISBN 978-0-89555-797-1 "Preparation for Death Abridged", TAN Books , 2009. ISBN 978-0-89555-174-0 "Visits To The Blessed Sacrament and the Blessed Virgin Mary", TAN Books , 2001. ISBN 978-0-89555-667-7 "The Sermons of St. Alphonsus Liguori for All the Sundays of the Year", TAN Books , 2009. ISBN 978-0-89555-193-1 "What Will Hell Be Like?
", TAN Books , 2009. ISBN 978-0-89555-341-6 "The Twelve Steps to Holiness and Salvation", TAN Books , 1986. ISBN 978-0-89555-298-3 "The Way of the Cross", TAN Books , 2009. ISBN 978-0-89555-313-3 "Golden Book of the Commandments and Sacraments", St. Pius X Press , 2010 PREPARATION FOR DEATH WAY OF SALVATION AND OF PERFECTION :Meditations.
Pious Reflections.
Spiritual Treatises.
GREAT MEANS OF SALVATION AND OF PERFECTION : Prayer.
Mental Prayer.
The Exercises of a Retreat.
Choice of a State of Life, and the Vocation to the Religious State and to the Priesthood.
THE INCARNATION, BIRTH AND INFANCY OF JESUS CHRIST   :The Mysteries of Faith.
THE PASSION AND THE DEATH OF JESUS CHRIST THE HOLY EUCHARIST :The Sacrifice, the Sacrament, and the Sacred Heart of Jesus Christ.
Practice of Love of Jesus Christ.
Novena to the Holy Ghost.
GLORIES OF MARY : i. Explanation of the Salve Regina, or Hail, Holy Queen.
Discourses on the Feasts of Mary.
Her Dolors.
Her virtues.
Answers to Critics.
Devotion to the Holy Angels, Devotion to St. Joseph.
Novena to St. Teresa.
Novena for the Repose of the Souls in Purgatory.
VICTORIES OF THE MARTYRS :The Lives of the Most Celebrated Martyrs of the Church.
THE TRUE SPOUSE OF JESUS CHRIST DIGNITY AND DUTIES OF THE PRIEST : SELVA, a collection of Material for Ecclesiastical Retreats.
Rule of Life and Spiritual Rules.
THE HOLY MASS : Sacrifice of Jesus Christ.
Ceremonies of the Mass.
Preparation and Thanksgiving.
The Mass and the Office that are hurriedly said.
THE DIVINE OFFICE   :Translation of the Psalms and Hymns.
PREACHING : The Exercises of the Missions.
Various Counsels.
Instructions on the Commandments and Sacraments.
SERMONS FOR ALL THE SUNDAYS IN THE YEAR MISCELLANY   :Historical Sketch of the Congregation of the Most Holy Redeemer.
Rules and Constitutions of the Congregation of the Most Holy Redeemer.
Instructions about the Religious State.
Lives of two Fathers and of a Lay Brother, C.SS.
R. Discourses on Calamities.
Reflections useful for Bishops.
Rules for Seminaries.
LETTERS I LETTERS II LETTERS III LETTERS IV LETTERS V LIFE OF ST. ALPHONSUS LIGOURI HISTORY OF HERESIES I HISTORY OF HERESIES II Visits to the Most Holy Sacrament and to Most Holy Mary: The Classic Text and with a Spiritual Commentary by Dennis Billy, C.Ss.
R. Archived 2010-12-13 at the Wayback Machine .
The Religious State പുറത്തേക്കുള്ള കണ്ണികൾ Alphonsus Maria de Liguori എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) E-Book Library of the Works of St. Alphonsus Maria de Liguori The Life of St. Alphonsus Liguori, Saint and Bishop of the Catholic Church Life of St. Alphonsus Maria de Liguori, by Antonio Tannoja
അൽബാ മഡോണ ഇംഗ്ലീഷ് വിലാസം https://ml.wikipedia.org/wiki/Alba_Madonna
ഒരു ഇറ്റാലിയൻ നവോത്ഥാന ആർട്ടിസ്റ്റ് റാഫേൽ മറിയം , ഉണ്ണിയേശു, കുഞ്ഞു യോഹന്നാൻ സ്നാപകൻ എന്നിവരെ ഒരു സാധാരണ നാട്ടിൻപുറത്തുകാരായി ചിത്രീകരിച്ചിരിക്കുന്ന ഒരു ചിത്രമാണ് അൽബാ മഡോണ.
ചിത്രത്തിൽ കുഞ്ഞായ യോഹന്നാൻ സ്നാപകൻ യേശുവിൻറെ ക്രൂശ് പിടിച്ചിരിക്കുന്നു.
അത് ഉണ്ണി യേശു ബലാൽക്കാരേണ കൂടെ പിടിച്ചുകൊള്ളുന്നു.
മൂന്നു പേരും കുരിശിൽ തന്നെ സൂക്ഷിച്ചുനോക്കുന്നു.
റൗണ്ട് ഡിസൈനിനുള്ളിൽ ഇടതുവശത്ത് അവരുടെ ദൃഷ്ടി പോകുന്ന വിധത്തിൽ മൂന്ന് പേരും കൂട്ടിച്ചേർക്കപ്പെടുന്നു.
മഡോണയുടെ നീട്ടിയ കൈകൾ താഴെയിരിക്കുന്ന കുഞ്ഞിനെക്കൂടെ ചേർത്തുപിടിച്ചിരിക്കുന്നു.
ഈ മഡോണ ചിത്രം നൊസേര ദീ പഗാനിയിലെ ഒലിവേതാൻസ് സഭയ്ക്ക് അയച്ചുകൊടുക്കാൻ വേണ്ടി പയോലോ ജിയോവിയോ ആണ് വരയ്ക്കാൻ ഏർപ്പാട് ചെയ്തത്.
പതിനെട്ടാം നൂറ്റാണ്ടിൽ സ്പാനിഷ് ഹൗസ് ഓഫ് ആൽബയിലായിരുന്ന ഈ ചിത്രം 1836-ൽ റഷ്യയിലെ നിക്കോളാസ് ഒന്നാമൻ സ്വന്തമാക്കി.
ഇത് സെന്റ് പീറ്റേഴ്സ്ബർഗിലെ ഇംപീരിയൽ ഹെർമിറ്റേജ് മ്യൂസിയത്തിലെ പ്രമുഖ ചിത്രങ്ങളിൽ ഒന്നാണ്.
ഒരു നൂറ്റാണ്ട് കഴിഞ്ഞ് സോവിയറ്റ് ഗവൺമെന്റ് ക്ലാഡെൻസ്റ്റ്ലി ആൻഡ്രൂ ഡബ്ല്യു. മെല്ലോന് അതിനെ വിറ്റു.
വാഷിങ്ടൺ ഡി.സി.യിൽ നാഷണൽ ഗ്യാലറി ഓഫ് ആർട്ട്സിലേക്ക് അദ്ദേഹത്തിൻറെ ചിത്രങ്ങളുടെ ശേഖരം സംഭാവന ചെയ്തു.
ഹെർമിറ്റേജിന്റെ സമയത്ത്, പത്തൊമ്പതാം നൂറ്റാണ്ടിന്റെ തുടക്കത്തിൽ വൃത്താകൃതിയിലുള്ള ഒരു പാനലിൽ നിന്ന് ചതുരാകൃതിയിലുള്ള കാൻവാസിലേയ്ക്ക് ചിത്രത്തെ മാറ്റി.
ചിത്രത്തെ വിശകലനം ചെയ്യുന്നതിലൂടെ യഥാർത്ഥ പാനൽ മധ്യഭാഗത്തും വലതുവശത്തും വിഭജിക്കാൻ തീരുമാനിച്ചു.
ചിത്രരചനയിൽ കാൻവാസ് പാറ്റേൺ ദൃശ്യമാണ്.
പകർപ്പിൽ വ്യത്യാസം വരുത്തുന്ന പ്രക്രിയയിൽ വലതുവശത്തെ പ്രകൃതി ദൃശ്യങ്ങളുടെ മനോഹാരിത നഷ്ടപ്പെട്ടിരുന്നു.
Raphael 's study for what became the Alba Madonna, with other sketches
രണ്ടാം ലോകമഹായുദ്ധത്തിൽ , നാഷനൽ ഗ്യാലറി ഓഫ് ആർട്ടിലെ നൂറിലധികം കലാസൃഷ്ടികൾ ബിൽറ്റ്മോർ ഹൗസിലെ പൂർത്തിയാകാത്ത സംഗീത മുറിയിൽ സൂക്ഷിക്കാൻവേണ്ടി ആഷ്വില്ലെയിലെ എൻസിയിലേക്ക് ട്രെയിൻ മാർഗ്ഗം എത്തിച്ചേർന്നിരുന്നു.
1944-ൽ യുദ്ധം പെട്ടെന്നു തന്നെ അവസാനിക്കുമെന്ന് വ്യക്തമായതിനുശേഷം ചിത്രങ്ങൾ നാഷണൽ ഗ്യാലറി ഓഫ് ആർട്ടിലേക്ക് മാറ്റപ്പെട്ടു.
ചിത്രകാരൻ ആൻഡ്രൂ ഗ്രഹാം-ഡിക്സൺ ചിത്രത്തെക്കുറിച്ച് ഇങ്ങനെ പറയുന്നു:
അൽബാ മഡോണ ഒരു അതിശയകരമായ മനോഹരമായ കലാസൃഷ്ടി ആണ്, അതിലൂടെ കൂടുതൽ ശ്രദ്ധേയമായത്, സമീപകാല പുനരുദ്ധാരണ പ്രവൃത്തിയിലൂടെ കലാകാരൻമാർ ഉപയോഗിക്കുന്ന സുന്ദരമായ പേസ്റ്റൽ നിറങ്ങൾ പ്രകൃതി പശ്ചാത്തലത്തിന്റെ സൂക്ഷ്മമായ ആഴവും പ്രകാശമാനതയും വെളിപ്പെടുത്തുന്നു.
വിരുദ്ധ വീക്ഷണം എന്നറിയപ്പെടുന്ന ഒരു സാങ്കേതികവിദ്യ ഉപയോഗിച്ച് കണ്ണിൽ നിന്ന് ആപേക്ഷിക ദൂരത്തിൽ മിഥ്യ ഉണ്ടാക്കുന്നതിനുള്ള വ്യതിയാനങ്ങളാൽ മൂടൽ മഞ്ഞ്‌ നിറഞ്ഞതായി കുന്നിൻെറ വലതുവശത്തെ മൂലയിൽ കെട്ടിടത്തിന്റെ ഭംഗി വെളിച്ചത്തുകൊണ്ടുവരുന്നു.
ദൂരെയുള്ള പർവ്വതങ്ങൾക്ക് സമാനമായി മൂടൽ മഞ്ഞ്‌ നിറഞ്ഞ കുന്നുകളും മുകളിലുള്ള ആകാശം വെഡ്ജ്വുഡ് നീലയിൽ നിന്ന് നിറം മാറി അതിന്റെ അഗ്രഭാഗത്ത്, ചക്രവാളത്തിൽ തണുത്ത വെളുത്ത പാൽ നിറവും കാണപ്പെടുന്നു.
മഡോണയുടെ നീലവസ്ത്രത്തിന്റെ മടക്കുകളും നിഴലുകളും ഈ നിറം ഒരേസമയം പ്രതിഫലിപ്പിക്കുകയും വൃത്താകൃതിയിലുള്ള രൂപം രൂപപ്പെടുത്തുകയും ചെയ്യുന്നു.
ആകാശത്തിൽ നിന്ന് വീണുകിടക്കുന്നതുപോലെ തോന്നിക്കുന്ന നെയ്തെടുത്ത വസ്ത്രം ഒരു സ്മാരകവും ആശ്വാസകരവുമായ ഒരു രൂപം അവർക്കുവേണ്ടി സൃഷ്ടിച്ച ലോകത്തിലാണവളെന്നു തോന്നുന്നു.
അവർ നിലത്തു ഇരിക്കുകയാണെങ്കിലും, അത് വിനയാന്വിതനായ മഡോണയുടെ പാരമ്പര്യമായി ചിത്രീകരിക്കപ്പെടുന്നു.
മഡോണ ഡെല്ല മിസീരിയകോർഡിയയുടെ നവോത്ഥാന പ്രതിമകൾ മനസ്സിലാക്കാൻ അവരെ ശ്രേഷ്ഠമായി ചിത്രീകരിക്കുന്നു.
കന്യകമറിയത്തിൻറെ ചിത്രങ്ങൾ സ്വർഗ്ഗത്തിലെ രാജ്ഞിയായി ചിത്രീകരിക്കുകയും എല്ലാ മാനവരാശിയെ സംരക്ഷിക്കുകയും ചെയ്യുന്നതായി വിശ്വസിക്കുന്നു.
റഫേലിന്റെ പെയിന്റിംഗ് സാങ്കേതികത ഉപയോഗിച്ച് അതിസൂക്ഷ്മവും അതിലോലവുമായ സുവർണ്ണ പ്രഭാവലയം പോലെ അവരുടെ തല ചിത്രീകരിച്ചിരിക്കുന്നു.
ജിയോവിയോ 1528-ൽ നോസെറ ഡി പഗാനിയുടെ ബിഷപ്പാകുകയും നോസെറ ഇൻഫെറിയോറിലെ സാന്താ മരിയ ഡീ മിറാക്കോളിയുടെ ദേവാലയത്തിലേക്ക് അദ്ദേഹം പെയിന്റിംഗ് സംഭാവന ചെയ്തു.
1686-ൽ നേപ്പിൾസിലെ വൈസ്രോയി , കാർപിയോയിലെ ഏഴാമത്തെ മാർക്വിസ് ഗാസ്പർ മണ്ടെസ് ഡി ഹാരോ ഈ പെയിന്റിംഗ് സ്പെയിനിലേക്ക് കൊണ്ടുപോയി.
അടുത്ത വർഷം അദ്ദേഹത്തിന്റെ മരണസമയത്ത്, അത് അദ്ദേഹത്തിന്റെ മകൾക്ക് അവകാശമായി ലഭിച്ചു.
അവർ ഫ്രാൻസിസ്കോ ആൽ‌വാരെസ് ഡി ടോളിഡോ വൈ സിൽ‌വയെ വിവാഹം കഴിച്ചു.
അദ്ദേഹം 1711-ൽ പത്താമത്തെ ആൽ‌ബയുടെ ഡ്യൂക്ക് ആയിത്തീർന്നു.
പതിനെട്ടാം നൂറ്റാണ്ടിൽ ഈ പെയിന്റിംഗ് സ്പാനിഷ് ഹൗസ് ആൽ‌ബയുടെ വകയായിരുന്നു.
അതിനാൽ ചിത്രവും ആ പേര് വഹിക്കുന്നു.
ആൽ‌ബയിലെ പതിമൂന്നാമത്തെ ഡച്ചസ് മരിയ കയറ്റാന ഡി സിൽ‌വയുടെ അവകാശികൾ നയതന്ത്രജ്ഞൻ എഡ്മണ്ട് ബോർക്കിനും (1761–1821), പിന്നീട് സ്പെയിനിലെ ഡാനിഷ് അംബാസഡറിനും പിന്നീട് ഫ്രാൻസിലും ഇംഗ്ലണ്ടിലും ഇത് വിറ്റു.
1820-ൽ അദ്ദേഹം ലണ്ടനിലെ വില്യം ഗോർഡൻ കോസ്വെൽറ്റിന് ഈ പെയിന്റിംഗ് വിറ്റു.
1836-ൽ കോസ്വെൽറ്റ് ഈ പെയിന്റിംഗ് റഷ്യയിലെ നിക്കോളാസ് ഒന്നാമന് വിറ്റു.
സെന്റ് പീറ്റേഴ്‌സ്ബർഗിലെ ഇംപീരിയൽ ഹെർമിറ്റേജ് മ്യൂസിയത്തിന്റെ പ്രധാന ആകർഷണങ്ങളിലൊന്നാണിത്.
ഏതാണ്ട് ഒരു നൂറ്റാണ്ടിനുശേഷം, 1931-ൽ സോവിയറ്റ് യൂണിയന്റെ സർക്കാർ ആൻഡ്രൂ ഡബ്ല്യു. മെലോണിന് 2.5 ദശലക്ഷം റുബിളിനായി (ഏകദേശം 1.1 ദശലക്ഷം യുഎസ് ഡോളർ) രഹസ്യമായി വിറ്റു.
1937-ൽ മെല്ലൺ തന്റെ ശേഖരം വാഷിംഗ്ടൺ ഡി.സിയിലെ നാഷണൽ ഗാലറി ഓഫ് ആർട്ടിന് സംഭാവന ചെയ്തു.
അവലംബം പുറം കണ്ണികൾ Provenance of the painting smARThistory: Raphael's Alba Madonna
അല്ലകല്ലോല ഇംഗ്ലീഷ് വിലാസം https://ml.wikipedia.org/wiki/Abhimaanamu_lEdimi ത്യാഗരാജസ്വാമികൾ
ത്യാഗരാജസ്വാമികൾ സൗരാഷ്ട്രരാഗത്തിൽ ചിട്ടപ്പെടുത്തിയ ഒരു കൃതിയാണ് അല്ലകല്ലോല .
തെലുഗുഭാഷയിൽ രചിച്ചിരിക്കുന്ന ഈ കൃതി, ആദിതാളത്തിലാണ് ചിട്ടപ്പെടുത്തിയിരിക്കുന്നത്.
അല്ലകാല്ലോല മായേനമ്മാ !
യമുനാ ദേവി മായാർതുതേല്ല ദീർപു മമ്മാ (അല്ല) അനുപല്ലവി
മേല്ലലചേ പൂജിംചി മ്രൊക്കേദമു ബ്രോവവമ്മാ !
(അല്ല) ചരണം 1
മാരുബാരികി താളലേക ഈ രാജകു മാരുനി ദേച്ചിതി മിന്ദാക താറുമാറായെ ബ്രതുകു തത്തളിംചുന ദേനദാക (അല്ല) ചരണം 2
ഗാലി വാനലു നിൻഡാരായേ മാ പനുലെല്ല ഗേലി സേയുട കേഡ മായേ മാലി മിതോ മമ്മേലു മഗനീയേഡ ബായനായേ (അല്ല) ചരണം 3
സോമുലേല്ല നീ കോസഗേദമ്മാ യമുനേ !
ദേവി!
ഈ സുമുഖുനി ഗട്ടു ജേർപവമ്മാ യെമ്മേകാനി ബലിമിനി യേല ദിച്ചിദി മമ്മാ (അല്ല) ചരണം 4
നളിനഭവുഡു വ്രാസിന വ്രാലു യേട്ടുലൈന ഗാനി നാഥുഡു ബ്രതികിയുണ്ഡിന ജാലു പ്രളയമുലയോന്നി എപനി ചേസിന ഭാമലു (അല്ല) ചരണം 5
ദേഹമുലേലമോസഗേദമ്മാഓ ദേവി കൃഷ്ണ ദേവുനി ഗട്ടുജേർപുമമ്മ മോഹനാംഗുനി മേനു മോസമുച്ചി - തിമമ്മാ (അല്ല) ചരണം 6
മേമോക്കടേൻച പോതിതിമമ്മാ മാപാലി ദേവുഡേമേമോ യെംചു കോന്നാവമ്മാ രാമരോ ശ്രീ ത്യാഗരാഡജ ആപ്തുനി ബായമമ്മാ (അല്ല) അവലംബം അവലംബം പുറത്തേക്കുള്ള കണ്ണികൾ എം. ബാലമുരളീകൃഷ്ണയുടെ ആലാപനം
അല്യൂഷ്യൻ ദ്വീപുകൾ ഇംഗ്ലീഷ് വിലാസം https://ml.wikipedia.org/wiki/Aleutian_Islands
അല്യൂഷ്യൻ ദ്വീപുകൾ ; റഷ്യയുടേയും അമേരിക്കയുടേയും കീഴിലുള്ള 14 വലുതും 55 ചെറുതുമായ ദ്വീപുകളുടെ ഒരു കൂട്ടമാണ്.
അല്യൂഷ്യൻ ആർക്ക് എന്നറിയപ്പെടുന്ന ഉത്തര അറ്റ്‌ലാന്റിക് മഹാസമുദ്രത്തിലുള്ള എതാണ്ട് 17666 ചതുരശ്ര കിലോമീറ്റർ വിസ്തൃതിയുള്ള ദ്വീപപ്രദേശമാണ്.
അലാസ്ക അർദ്ധദ്വീപു മുതൽ പടിഞ്ഞാറോട്ട് റഷ്യയിലെ കാംചാത്ക ഉപദ്വീപ് വരെ നീണ്ടുകിടക്കുന്ന ഈ ദ്വീപസമൂഹം വടക്ക് ബെറിംഗ് കടലിനേയും തെക്കു കിടക്കുന്ന പസഫിക്ക് സമുദ്രത്തെയും വേർതിരിക്കുന്നു.
180• രേഖാംശരേഖ ഇതിനെ കടന്നുപോകുന്നു.
യു. എസിന്റെ പടിഞ്ഞാറേ ഭാഗമായി കരുതുന്ന അമാറ്റിഗ്നാക് ദ്വീപും കിഴക്കേയറ്റത്തേതായി കണക്കാക്കുന്ന സെമിസോപ്പോഗ്നോയി ദ്വിപും ഈ ദ്വീപുസമൂഹത്തിൽ പെടുന്നു.
ഈ ദ്വീപ സമൂഹത്തിലെ ഭൂരിപക്ഷം ദ്വിപുകളും യു. എസിന്റെ കൈവശമുള്ള അലാസ്കയുടെ കീഴിലാകുന്നു.
ഇതിലെ പടിഞ്ഞാറൻ അറ്റത്തായി കാണപ്പെടുന്ന കമാൻഡർ ദ്വീപുകൾ റഷ്യയുടെ സ്വന്തമാണ്.
1867 ന് മുമ്പ് കാതറിൻ ദ്വീപസമൂഹം എന്നറിയപ്പെട്ടിരുന്ന ദ്വീപുകളിൽ അഞ്ച് ഗ്രൂപ്പുകളാണുള്ളത് (കിഴക്ക് നിന്ന് പടിഞ്ഞാറ് വരെ) ഫോക്സ് ദ്വീപുകൾ ഫോർ മൌണ്ടൻസ് ദ്വീപുകൾ ആൻഡ്രിയോഫ് ദ്വീപുകൾ റാറ്റ് ദ്വീപുകൾ നിയർ ദ്വീപുകൾ കമാൻഡർ ദ്വീപുകൾ
അല്യൂഷ്യൻ‌സിലെ ഏറ്റവും വലിയ ദ്വീപുകൾ‌ അട്ടുവും (പ്രധാന ഭൂപ്രദേശത്തുനിന്ന്‌ ഏറ്റവും ദൂരെയുള്ളത്), ഫോക്സ് ദ്വീപുകളിലെ ഉനാലസ്ക , ഉംനാക് , യൂണിമാക് എന്നിവയുമാണ്.
ഇവയിൽ ഏറ്റവും വലുത് 1,571.41 ചതുരശ്ര മൈൽ (4,069.9 ചതുരശ്ര കിലോമീറ്റർ) വിസ്തൃതിയുള്ള യൂണിമാക് ദ്വീപും തൊട്ടുപിന്നിലുള്ളത് മറ്റ് അല്യൂഷ്യൻ ദ്വീപുകളുമായി താരതമ്യപ്പെടുത്തുമ്പോൾ 1,000 ചതുരശ്ര മൈലിൽ അധികം (2,600 ചതുരശ്ര കിലോമീറ്റർ 2) വിസ്തീർണ്ണള്ള ഏക അലൂഷ്യൻ ദ്വീപായ ഉനലാസ്ക ദ്വീപുമാണ്.
മലനിരകൾ കുറഞ്ഞ ഈ ദ്വീപുകളിൽ, ആടുകളെയും റെയിൻഡിയറിനെയും വളർത്തുന്നത് പ്രായോഗികമാണെന്ന് ഒരിക്കൽ വിശ്വസിച്ചിരുന്നു.
സാൻഡ് പോയിന്റിനു സമീപത്തെ ദ്വീപുകളിൽ കാട്ടുപോത്തുകൾ കാണപ്പെടുന്നു.
സിന്തറ്റിക് നാരുകളുടെ വരവോടെ കമ്പിളിയുടെ മൂല്യം കുറയുകയും ഈ പ്രദേശത്ത് ആടു വളർത്തൽ ഏതാണ്ട് നിലയ്ക്കുകയും ചെയ്തു.
1980 കളിൽ ഉനലാസ്കയിൽ ഏതാനും ല്ലാമകളെ വളർത്തിയിരുന്നു.
നിലവിലെ സമ്പദ്‌വ്യവസ്ഥ പ്രധാനമായും മത്സ്യബന്ധനത്തെയും യു.എസ്. മിലിട്ടറിയുടെ സാന്നിധ്യത്തെയും അടിസ്ഥാനമാക്കിയുള്ളതാണ്.
ദ്വീപുകളിലെ ഏക ഭക്ഷ്യവിള ഉരുളക്കിഴങ്ങ് മാത്രമാണ്.
തണുപ്പിൽ നിന്നുള്ള സംരക്ഷണത്തിൽ കോഴികളെ കളപ്പുരകളിൽ വളർത്തുന്നു.
ഏഷ്യൻ ഭൂഖണ്ഡത്തിൽ നിന്ന് വടക്കേ അമേരിക്കയിലേക്കു നയിക്കുന്ന ഒരു തകർന്ന ഒരു പാലം പോലെ അവ നീണ്ടുകിടക്കുന്നതിനാൽ, പല നരവംശശാസ്ത്രജ്ഞന്മാരും അനുമാനിക്കുന്നത് അവ അമേരിക്കകളിലേയ്ക്കുള്ള ആദ്യകാല മനുഷ്യവാസികളുടെ കുടിയേറ്റത്തിൻറെ ഒരു പാതയാണെന്നാണ്.
എന്നിരുന്നാലും, അമേരിക്കകളിലെ ആദ്യ മനുഷ്യാധിനിവേശത്തിന്റെ പൊതുവായി രേഖപ്പെടുത്തിയ ചരിത്രമനുസരിച്ചുള്ള ആദ്യ തെളിവുകൾ ഇതിനു തെക്കായി ഏറെ അകലെയായാണുള്ളത്.
നിലവിലെ ഇന്റർഗ്ലേഷ്യൽ കാലഘട്ടത്തിൽ ഉയരുന്ന ജലനിരപ്പും മണലും കാരണമായി ബെറിംഗ് കടലിലെ ആദ്യകാല മനുഷ്യധിവാസ സ്ഥലങ്ങൾ ജലത്തിൽ മുങ്ങിയിരിക്കാവുന്നതാണ്.
അല്യൂഷ്യൻ ദ്വീപുകളിൽ താമസിക്കുന്ന ആളുകൾ വേട്ട, മത്സ്യബന്ധനം , കൊട്ടനെയ്ത്ത് എന്നിവയിൽ മികച്ച കഴിവുകൾ വികസിപ്പിച്ചിരുന്നവരാണ്.
വേട്ടക്കാർ അവർക്കാവശ്യമായ ആയുധങ്ങൾ, തോണികൾ മുതലായവ ഉണ്ടാക്കിയിരുന്നു.
കണ്ടെത്തിയ കൊട്ടകൾ ബീച്ച് റൈ പുല്ലിനത്തിന്റെ ശ്രദ്ധാപൂർവ്വം ചീന്തിയെടുത്ത തണ്ടുകൾ കൊണ്ട് സൂക്ഷ്മതയോടെ നെയ്തെടുത്തതാണ്.
റഷ്യൻ കാലഘട്ടം
റഷ്യയിൽനിന്നുള്ള പര്യവേക്ഷകരും വ്യാപാരികളും മിഷനറിമാരും 1741 മുതൽക്കുതന്നെ ഇവിടെ എത്തിയിരുന്നു.
1741-ൽ റഷ്യൻ സർക്കാർ റഷ്യയുടെ സേവനത്തിലുള്ള ഒരു ഡാനിഷ് പൗരനായ വിറ്റസ് ബറിംഗിനെയും റഷ്യൻ സ്വദേശിയായ അലക്‌സി ചിരിക്കോവിനെയും സെന്റ് പീറ്റർ, സെന്റ് പോൾ എന്നീ രണ്ടു കപ്പലുകളിൽ വടക്കൻ പസഫിക്കിലെ കണ്ടെത്തൽ യാത്രയ്ക്കായി അയച്ചു.
കപ്പലുകൾ ഒരു കൊടുങ്കാറ്റിനാൽ വേർപെടുത്തപ്പെട്ടശേഷം; അല്യൂഷ്യൻ ഗ്രൂപ്പിന്റെ പല കിഴക്കൻ ദ്വീപുകളും ചിരിക്കോവ് കണ്ടെത്തിയപ്പോൾ വിറ്റസ് ബെറിംഗ് നിരവധി പടിഞ്ഞാറൻ ദ്വീപുകളും കണ്ടെത്തി.
കോമാൻഡോർസ്കി ദ്വീപുകളിൽ (കമാൻഡർ ദ്വീപുകൾ) ബെറിംഗ് കപ്പൽ തകർന്ന് മരിച്ചതോടെ അവയിലൊന്ന് ഇപ്പോൾ ചുറ്റുമുള്ള ബെറിംഗ് കടലിനൊപ്പം അദ്ദേഹത്തിന്റെ പേര് ( ബെറിംഗ് ദ്വീപ് ) വഹിക്കുന്നു.
കപ്പൽഛേദത്തിൽനിന്നു രക്ഷപെട്ട ബെറിംഗിന്റെ സംഘത്തിലുള്ള നാവികർ അവരുടെ കപ്പലിന്റെ നഷ്ടാവശിഷ്ടങ്ങളിൽ നിന്ന് നിർമ്മിച്ച ഒരു ബോട്ടിൽ കാംചാറ്റ്ക ഉപദ്വീപിലെത്തുകയും, ദ്വീപുകളിൽ രോമങ്ങളുള്ള തരം മൃഗങ്ങളുണ്ടെന്ന വൃത്താന്തമറിയിക്കുകയും ചെയ്തു.
സൈബീരിയൻ രോമവ്യാപാരികളായ വേട്ടക്കാർ കമാൻഡർ ദ്വീപുകളിലേക്ക് ഒഴുകിയെത്തുകയും ക്രമേണ അവർ കിഴക്കോട്ട് അല്യൂഷ്യൻ ദ്വീപുകളിലൂടെ പ്രധാന ഭൂപ്രദേശത്തേക്ക് നീങ്ങുകയും ചെയ്തു.
ഈ രീതിയിൽ, വടക്കേ അമേരിക്കയുടെ വടക്കുപടിഞ്ഞാറൻ തീരത്ത് റഷ്യ കാലുറപ്പിച്ചു.
1867 ൽ ആ രാജ്യം വടക്കേ അമേരിക്കയിലെ തങ്ങളുടെ എല്ലാ സ്വത്തുക്കളും അമേരിക്കൻ ഐക്യനാടുകൾക്ക് കൈമാറുന്നതുവരെയുള്ള കാലംവരെ അലൂഷ്യൻ ദ്വീപുകൾ റഷ്യയുടേതായിരുന്നു.
റഷ്യൻ-അമേരിക്കൻ കമ്പനിയുടെ ഏകീകരണ സമയത്ത് തദ്ദേശവാസികളുമായി ഇടയ്ക്കിടെ സംഘർഷമുണ്ടായിരുന്നു.
പരസ്പര സഹകരണം, മിശ്രവിവാഹബന്ധങ്ങൾ, അല്യൂട്ട്-റഷ്യൻ മിശ്ര വംശജരായി ജനിച്ച കുട്ടികളുടെ സാമൂഹ്യ നിലവാരം, അവർക്കു നൽകുന്ന വിദ്യാഭ്യാസം, തൊഴിൽപരമായ പരിശീലനം തുടങ്ങിയ ഔദ്യോഗിക നയങ്ങൾ അടിസ്ഥാനമാക്കി കോളനികൾ താമസിയാതെ താരതമ്യേന സ്ഥിരതയുള്ള ഒരു അവസ്ഥയിലേക്ക് പ്രവേശിച്ചു.
ഒരു തലമുറയ്ക്കുള്ളിൽത്തന്നെ റഷ്യൻ-അമേരിക്കൻ കോളനികളുടെ ദൈനംദിന ഭരണം പ്രധാനമായും തദ്ദേശീയ വംശജരായ അലാസ്കക്കാരുടെ കൈകളിലായിരുന്നു.
തദ്ദേശീയ സാങ്കേതികവിദ്യകൾ മാറ്റിസ്ഥാപിക്കുന്ന കോളനിവൽക്കരണത്തിലെ പതിവ് പ്രവണതയെ മറികടന്ന് റഷ്യക്കാർ അല്യൂട്ട് കയാക് അഥവാ ബൈദാർക്ക, കടൽ ഒട്ടർ വേട്ടയാടൽ രീതികൾ, തദ്ദേശീയ രീതിയിലുള്ള ചെമ്പ് നിക്ഷേപങ്ങളുടെ വേർതിരിക്കൾ പ്രവർത്തനം എന്നിവ സ്വീകരിച്ചു.
റഷ്യക്കാർ പൊതുവിദ്യാഭ്യാസം, സിറിലിക് അക്ഷരമാലയിലൂടെ മതപരമായ ഗ്രന്ഥങ്ങളും മറ്റുള്ളവയും ലിപ്യന്തരണം നടത്തുക വഴി അലൂട്ട് ഭാഷയുടെ സംരക്ഷണം, വസൂരിക്ക് എതിരായി തദ്ദേശവാസികൾക്ക് നൽകുന്ന പ്രതിരോധ കുത്തിവയ്പ്പ്, ശാസ്ത്രാടിസ്ഥാനത്തിലുള്ള കടൽ സസ്തനങ്ങളുടെ സംരക്ഷണ നയങ്ങൾ എന്നിവയിലൂടെ അവരുടെ കാലത്തിന് അതീതമായ പുരോഗമനാശയങ്ങൾ അവിടെ അവതരിപ്പിച്ചു.
1760 ആയപ്പോഴേക്കും റഷ്യൻ വ്യാപാരി ആൻഡ്രിയൻ ടോൾസ്റ്റിക്ക് അഡാക്കിന് പരിസരത്ത് വിശദമായ ഒരു സെൻസസ് നടത്തുകയും അലൂട്ടുകൾക്ക് റഷ്യൻ പൗരത്വം നൽകുകയും ചെയ്തു.
1778-ൽ തന്റെ മൂന്നാമത്തെയും അവസാനത്തേതുമായ സമുദ്ര യാത്രയിൽ, ക്യാപ്റ്റൻ ജെയിംസ് കുക്ക് അല്യൂഷ്യൻ ദ്വീപസമൂഹത്തിന്റെ കിഴക്കൻ ഭാഗത്ത് സർവേ നടത്തുകയും പ്രധാനപ്പെട്ട ചില ദ്വീപുകളുടെ സ്ഥാനം കൃത്യമായി നിർണ്ണയിക്കുകയും മുൻ നാവികരുടെ പല പിശകുകളും തിരുത്തുകയും ചെയ്തു.
ഓർത്തഡോക്സ് ക്രിസ്ത്യൻ പൈതൃകം
1793-ൽ എത്തിയ പത്ത് റഷ്യൻ ഓർത്തഡോക്സ് സന്യാസിമാരുടെയും പുരോഹിതരുടെയും ഒരു സംഘമാണ് അല്യൂഷ്യൻ ദ്വീപുകളിൽ എത്തിയ ആദ്യത്തെ ക്രിസ്ത്യൻ മിഷനറിമാരിൽപ്പെട്ടവർ.
രണ്ടുവർഷത്തിനുള്ളിൽ ഹെർമാൻ എന്ന സന്യാസി മാത്രമാണ് ആ സംഘത്തിലെ അവശേഷിച്ചയാൾ.
കൊഡിയാക് ദ്വീപിനടുത്തുള്ള സ്പ്രൂസ് ദ്വീപിൽ താമസമാക്കിയ അദ്ദേഹം റഷ്യൻ വ്യാപാരക്കമ്പനികൾക്കെതിരെ അലൂട്ട് വംശജരുടെ അവകാശങ്ങൾ സംരക്ഷിച്ചു.
ഓർത്തഡോക്സ് സഭയിൽ അലാസ്കയിലെ സെന്റ് ഹെർമൻ എന്നാണ് അദ്ദേഹം ഇപ്പോൾ അറിയപ്പെടുന്നത്.
1824 ൽ ഉനാലാസ്കയിൽ എത്തിയ ഫാദർ വെനിയാമിനോവ് ആയിരുന്നു ഇവിടെയെത്തിയ റഷ്യൻ ഓർത്തഡോക്സ് സഭയുടെ ആദ്യകാല ക്രിസ്ത്യൻ മിഷനറിമാരിലെ മറ്റൊരാൾ.
1840 ൽ അദ്ദേഹം ബിഷപ്പ് ഇന്നോകെന്റി എന്നു നാമകരണം ചെയ്യപ്പെടുകയും സിറ്റ്കയിലേക്ക് താമസം മാറ്റുകയും ചെയ്തു.
ഓർത്തഡോക്സ് സഭയിൽ അലാസ്കയിലെ സെന്റ് ഇന്നസെന്റ് എന്നാണ് അദ്ദേഹം ഇപ്പോൾ അറിയപ്പെടുന്നത്.
യു.എസ്. ഉടമസ്ഥത
പടിഞ്ഞാറൻ അലൂഷ്യൻ ദ്വീപുകൾ, അലാസ്ക പ്രദേശത്തിന്റെ 1916 ലെ ഭൂപടത്തിൽ നിന്ന്
1867 ൽ റഷ്യയിൽ നിന്ന് അമേരിക്കൻ ഐക്യനാടുകൾ അലാസ്ക പ്രദേശം വാങ്ങിയതിനുശേഷം ഇവിടെ കൂടുതൽ വികസനം നടന്നു.
പിന്നീട് സ്ഥാപിക്കപ്പെട്ട പുതിയ കെട്ടിടങ്ങളിൽ മെത്തഡിസ്റ്റ് മിഷനും അനാഥാലയവും ഉൾപ്പെടുന്നതോടൊപ്പം പ്രിബിലോഫ് ദ്വീപുകളിലെ നീർനായ് വേട്ട പ്രദേശങ്ങളിൽ പട്രോളിംഗ് നടത്തുന്ന അമേരിക്കൻ ഐക്യനാടുകളിലെ റവന്യൂ കട്ടറുകളുടെ ആസ്ഥാനവും ഇവിടെയായിരുന്നു.
ഉനലാസ്കയിലെ ആദ്യത്തെ പബ്ലിക് സ്കൂൾ 1883 ൽ ആരംഭിച്ചു.
1924-ൽ യു.എസ്. കോൺഗ്രസ് അമേരിക്കൻ പൗരത്വം എല്ലാ തദ്ദേശീയ അമേരിക്കക്കാർക്കിടയിലേയ്ക്കും വ്യാപിപ്പിച്ചു (ഈ നിയമം അലാസ്കയിലെ തദ്ദേശവാസികളെക്കൂടി ഉൾപ്പെടുത്താനായിരുന്നു).
യു.എസ്. ബ്യൂറോ ഓഫ് ഇന്ത്യൻ അഫയേഴ്‌സ് 1933-ൽ ഉനലാസ്കയിൽ ഒരു ആശുപത്രി സ്ഥാപിച്ചു.
അവലംബം ↑ ↑ Chisholm 1911 .